b"\n_START_ARTICLE_\nJohn Kendrew\n_START_SECTION_\nBiografia\n_START_PARAGRAPH_\nVa n\xc3\xa9ixer el 24 de mar\xc3\xa7 de 1917 a la ciutat d'Oxford, situada al comtat d'Oxfordshire. Va estudiar qu\xc3\xadmica al Trinity College de la Universitat de Cambridge, on es llicenci\xc3\xa0 el 1939. _NEWLINE_Kendrew mor\xc3\xad el 23 d'agost de 1997 a la seva resid\xc3\xa8ncia de Cambridge.\n_START_SECTION_\nRecerca cient\xc3\xadfica\n_START_PARAGRAPH_\nDurant la Segona Guerra Mundial va prestar serveis al Ministeri de Producci\xc3\xb3 Aeron\xc3\xa0utica, inicialment en la seva recerca al voltant de la cin\xc3\xa8tica i posteriorment en el desenvolupament del radar._NEWLINE_Adjunt de Max Ferdinand Perutz al Laboratori de Biologia Molecular del Britain's Medical Research Council, va col\xc2\xb7laborar amb ell en l'estudi de l'estructura de les prote\xc3\xafnes dels globus vermells, realitzant investigacions paral\xc2\xb7leles a les de Peretz sobre la prote\xc3\xafna muscular denominada mioglobina. Els diagrames de difracci\xc3\xb3 de raigs X en les cadenes pept\xc3\xaddiques que constitueixen la mol\xc3\xa8cula de la mioglobina i en la qual s'hi havien fixat pr\xc3\xa8viament \xc3\xa0toms pesats d'or o mercuri, li van permetre dilucidar l'estructura espacial d'aquesta mol\xc3\xa8cula l'any 1959. L'any 1962 compart\xc3\xad amb Perutz el Premi Nobel de Qu\xc3\xadmica per aquests treballs."